- Hindi News
- National
- छुपाना भी नहीं आता, जताना भी नहीं आता.. पर देर रात तक झूमते रहे सीकेपी के लोग
छुपाना भी नहीं आता, जताना भी नहीं आता.. पर देर रात तक झूमते रहे सीकेपी के लोग
नायकनहीं, खलनायक हूं मैं.. डायलॉग के साथ बॉलीवुड सिंगर विनोद राठौर स्टेज पर इंट्री की। वहीं म्यूजिक टीम ने खलनायक फिल्म की धुन दी। इस धुन ने दर्शकों में उत्साह बढ़ा दिया। वहीं विनोद राठौर ने नायक नहीं खलनायक हूं मैं... सॉग से अपनी मधुर आवाज बिखेरी। सिंगर विनोद राठौर से दर्शक झूम उठे। दर्शकों के आगे नतमस्तक होते हुए करीब दो घंटे तक लगातार अपने संगीत से लोगों को झुमाते रहे। उन्होंने दूसरा गीत मुन्ना भाई एमबीबीएस मुन्ना भाई एमबीबीएस... प्रस्तुत किया। फिर बाजीगर फिल्म के छुपाना भी नहीं आता, जताना भी नहीं आता... गीत सुनाकर युवाओं को झूमने पर मजबूर कर दिया। इस दौरान आयोजन समिति सेक्रेड हार्ट इंग्लिश स्कूल की ओर से संगीतकार विनोद राठौर और चांदनी मुखर्जी समेत अन्य कलाकारों को मोमेंटों देकर सम्मानित किया गया। मुख्य अतिथि चक्रधरपुर रेल मंडल प्रबंधक राजेंद्र प्रसाद के हाथों पुरस्कार वितरण किया गया। तत्पश्चात राठौर ने डीआरएम को नायक नहीं खलनायक हूं मैं... गीत पर स्टेज पर ही झूमने के लिए मजबूर कर दिया।
इन्हेंकिया गया सम्मानित
डीआरएमराजेंद्र प्रसाद, खरसावां विधायक दशरथ गागराई, एएसपी अमन कुमार, नगर परिषद अध्यक्ष केडी साह, एडीआरएम एके हेंब्रम, डीसीएलआर मनीष आर लकड़ा, सीकेपी के पूर्व डीएसपी सुबोध जायसवाल, बीईईओ तेजिंदर कौर आदि को सम्मानित किया गया।
विनोद राठौर नाइट में डांस करते चक्रधरपुर रेल मंडल के डीआरएम अन्य।
कार्यक्रम में गीत प्रस्तुत करते कलाकार अन्य।
गीत प्रस्तुत करतीं सिंगर चांदनी मुखर्जी।
चांदनी ने गीतों से दर्शकों को किया मंत्र-मुग्ध
कोलकाताकी प्रसिद्ध गायिका चांदनी मुखर्जी ने भी स्टेज पर आते ही दर्शकों को अपना मधुर गीत सुनाकर लोगों को मंत्र-मुग्ध कर दी। उनके गानों पर युवाओं में ज्यादा उत्साह दिखा। उन्होंने लैला मैं लैला सॉग से वह स्टेट पर पहुंची और विनोद राठौर के साथ मिलकर मेरे हम सफर मेरी जाने जा... समेत कई गीत प्रस्तुत की। दर्शकों के उत्साह को देख कलाकारों में भी काफी उमंग दिखा। कलाकार अपने गीतों से अंत तक लोगों को झुमाते रहे। दर्शक भी नहीं हिले। विनोद राठौर ने आयोजित समिति सेक्रेड हार्ट इंग्लिश स्कूल के डायरेक्टर एंथोनी फर्नांडो और प्रिंसिपल अंजलिना फर्नांडो को धन्यवाद दिया।
tgl_Latn sot_Latn hin_Deva hin_Deva hin_Deva hin_Deva bho_Deva bho_Deva mag_Deva bho_Deva hin_Deva hin_Deva